CELEX: 32017R0480
Language: ro
Date: 2017-03-20 00:00:00
Title: Regulamentul de punere în aplicare (UE) 2017/480 al Consiliului din 20 martie 2017 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria

21.3.2017   
            
            
               RO
            
            
               Jurnalul Oficial al Uniunii Europene
            
            
               L 75/12
            
         REGULAMENTUL DE PUNERE ÎN APLICARE (UE) 2017/480 AL CONSILIULUI
   din 20 martie 2017
   privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (1), în special articolul 32 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 18 ianuarie 2012, Consiliul a adoptat Regulamentul (UE) nr. 36/2012.
            
         
               (2)
            
            
               Dată fiind gravitatea situației din Siria, patru persoane ar trebui adăugate pe lista persoanelor fizice și juridice, entităților sau organismelor cărora li se aplică măsuri restrictive, prevăzută în anexa II la Regulamentul (UE) nr. 36/2012.
            
         
               (3)
            
            
               Prin urmare, anexa II la Regulamentul (UE) nr. 36/2012 ar trebui să fie modificată în mod corespunzător,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) nr. 36/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2017.
      
         
            Pentru Consiliu
         
         
            Președintele
         
         L. GRECH
      
   
   
      (1)  JO L 16, 19.1.2012, p. 1.
   
      ANEXĂ
      Persoanele enumerate în continuare se adaugă pe lista prevăzută în secțiunea A (Persoane) din anexa II la Regulamentul (UE) nr. 36/2012:
      
         
                      
                  
                  
                     Nume
                  
                  
                     Informații de identificare
                  
                  
                     Motive
                  
                  
                     Data includerii pe listă
                  
               
                     „235.
                  
                  
                     Ahmad Ballul
                     (alias Ahmad Muhammad Ballul; Ahmed Balol)
                     
                        
                  
                  
                     Data nașterii: 10 octombrie 1954
                     Grad: general-maior; comandant al forțelor armate aeriene arabe siriene și al forțelor de apărare aeriană siriene
                  
                  
                     Deține gradul de general-maior, ofițer superior și comandant al forțelor armate aeriene arabe siriene și al forțelor de apărare aeriană siriene, aflat în funcție din mai 2011.
                     Acționează în sectorul de proliferare a armelor chimice și, în calitate de ofițer de rang înalt al forțelor armate aeriene arabe siriene, este răspunzător de represiunea violentă împotriva populației civile, inclusiv de recurgerea la atacuri cu arme chimice de către regimul sirian identificate în raportul mecanismului de anchetă comun.
                  
                  
                     21.3.2017
                  
               
                     236.
                  
                  
                     Saji' Darwish
                     (alias Saji Jamil Darwish; Sajee Darwish; Sjaa Darwis)
                     
                        
                  
                  
                     Data nașterii: 11 ianuarie 1957
                     Grad: general-maior, forțele armate aeriene arabe siriene
                  
                  
                     Deține gradul de general-maior, ofițer superior și comandant al Diviziei 22 a forțelor armate aeriene arabe siriene, aflat în funcție din mai 2011.
                     Acționează în sectorul de proliferare a armelor chimice și este răspunzător de represiunea violentă împotriva populației civile: în calitate de ofițer de rang înalt al forțelor armate aeriene arabe siriene și de comandant al Diviziei 22, este răspunzător pentru utilizarea armelor chimice de către aeronavele care operează de pe bazele aeriene aflate sub controlul Diviziei 22, inclusiv pentru atacul asupra Talmenes cu privire la care mecanismul de anchetă comun a raportat că a fost întreprins de elicoptere ale regimului cu baza pe aerodromul Hama.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Data nașterii: 5 august 1964
                     Grad: general de brigadă; adjunct al comandantului Brigăzii 63 a forțelor armate aeriene arabe siriene de pe aerodromul Hama
                  
                  
                     Deține gradul de general de brigadă, ofițer superior și adjunct al comandantului Brigăzii 63 a forțelor armate aeriene arabe siriene, aflat în funcție din mai 2011.
                     Acționează în sectorul de proliferare a armelor chimice și, în calitate de ofițer de rang înalt al forțelor armate aeriene arabe siriene în perioada anchetată de mecanismul de anchetă comun și de adjunct al comandantului Brigăzii 63 în perioada martie-decembrie 2015, este răspunzător de represiunea violentă împotriva populației civile prin utilizarea armelor chimice de către Brigada 63 la Talmenes (21 aprilie 2014), Qmenas (16 martie 2015) și Sarmin (16 martie 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Data nașterii: 1961
                     Locul nașterii: Bistuwir, Jablah, Siria
                     Grad: general de brigadă; comandant al Brigăzii 63 a forțelor armate aeriene arabe siriene
                  
                  
                     Deține gradul de general de brigadă, ofițer superior și comandant al Brigăzii 63 a forțelor armate aeriene arabe siriene, aflat în funcție din mai 2011.
                     Acționează în sectorul de proliferare a armelor chimice și, în calitate de comandant al Brigăzii 63 în perioada anchetată de mecanismul de anchetă comun, este răspunzător de represiunea violentă împotriva populației civile prin utilizarea armelor chimice de către Brigada 63 la Talmenes (21 aprilie 2014), Qmenas (16 martie 2015) și Sarmin (16 martie 2015).
                  
                  
                     21.3.2017”